biswa921/hiwiki-latest-pages-articles-raw huggingface dataset:
हिस्टीरिया

thumb|‘हिस्टीरिया' रोग एक मनोरोग है।
हिस्टीरिया (Hysteria) की कोई निश्चित परिभाषा नहीं है। बहुधा ऐसा कहा जाता है, हिस्टीरिया अवचेतन अभिप्रेरणा का परिणाम है। अवचेतन अंतर्द्वंद्र से चिंता उत्पन्न होती है और यह चिंता विभिन्न शारीरिक, शरीरक्रिया संबंधी एवं मनोवैज्ञानिक लक्षणों में परिवर्तित हो जाती है। रोगलक्षण में बह्य लाक्षणिक अभिव्यक्ति पाई जाती है। तनाव से छुटकारा पाने का हिस्टीरिया एक साधन भी हो सकता है। उदाहरणार्थ, अपनी विकलांग सास की अनिश्चित काल की सेवा से तंग किसी महिला के दाहिने हाथ में पक्षाघात संभव है।

अधिक विकसित एवं शिक्षित राष्ट्रों में हिस्टीरिया कम पाया जाता है। हिस्टीरिया भावात्मक रूप से अपरिपक्व एवं संवेदनशील, प्रारंभिक बाल्यकाल से किसी भी आयु के, पुरुषों या महिलाओं में पाया जाता है। दुर्लालित एवं आवश्यकता से अधिक संरक्षित बच्चे इसके अच्छे शिकार होते हैं। किसी दु:खद घटना अथवा तनाव के कारण दौरे पड़ सकते हैं।

 लक्षण 
रोग के लक्षण बड़े विस्तृत हैं। एक या एक से अधिक अंगों के पक्षाघात के साथ बहुधा पूर्ण संवेदनक्षीणता, जिसमें सुई अथवा चाकू से चुभाने की अनुभूति न हो, हो सकती है। अन्य लक्षणों में शरीर में अस्पष्ट ऐंठन (हिस्टीरिकल फिट) या शरीर के किसी अंग में ऐंठन, थरथराहट, बोलने की शक्ति का नष्ट होना, निगलने तथा श्वास लेते समय दम घुटना, गले या आमशय में 'गोला' बनता, बहरापन, हँसने या चिल्लाने का दौरा आदि है। रोग के लक्षण एकाएक प्रकट या लुप्त हो सकते है पर कभी कभी लगातार सप्ताहों अथवा महीनों तक दौरे बने रह सकते हैं। युद्धकाल में ऐसे रोगी भी पाए गए जो कुछ समय के लिए अथवा जीवनपर्यंत अपने को भुल गए हैं।

 उपचार 
हिस्टीरिया का उपचार संवेदनात्मक व्यवहार, पारिवारिक समायोजन, शामक औषधियों का सेवन, सांत्वना, बहलाने, तथा पुन शिक्षण से किया जाता है। समय समय पर पक्षाघातित अंगों के उपचार हेतु शामक औषधियों तथा विद्युत्‌ उद्दीपनों की भी सहायता ली जाती है। रोग का पुनरावर्तन प्राय: होता रहता है।

 इन्हें भी देखें उपचार के साथ साथ रोगी को प्यार की काफ़ी जरूरत होती हैं और उन्हें हमेशा ये फील करवाते रहें की आप पहले से ठीक होने लगे हैं। 
 उन्माद
 स्त्री हिस्टीरिया (Female Hysteria)

 बाहरी कड़ियाँ 
 हिस्टीरिया
 Is Hysteria Real? Brain Images Say Yes at the New York Times.
 The H-Word, Guardian Unlimited, 2002-09-02

श्रेणी:डर
श्रेणी:मनोविज्ञान का इतिहास
करण त्रिवेदी

करण त्रिवेदी भारतीय टेलीविजन और थिएटर कलाकार हैं। जो हिंदी और गुजराती बोलते हैं । वह अभिनेत्री अमी त्रिवेदीके छोटे भाई हैं। वह कार्टून के लिए आवाज देते है व टेलिविजन और थियेटर मे डबिंग भूमिकाओं को एक दशक से अधिक समय से कर रहे हैं।
वह हिंदी और गुजरती डबिंग किरदार भारतीय और विदेशी कार्टून में पिछले लगभग दस  सालो से कर रहे हैं । उन्हें मुख्य रूप से जाना जाता है उनके हैरी पॉटर फिल्म में किये गए उनके डबिंग संवाद  कार्य के लिए जो उन्होंने हैरी पॉटर की भूमिका निभा रहे कलाकार डैनियल रैडक्लिफ के लिए  किया । उन्होंने ये डबिंग संवाद  कार्य हैरी पॉटर श्रृंखला की दूसरी फिल्म से ले कर पांचवी फिल्म तक किया ।
उन्हें ये डबिंग संवाद  कार्य हैरी पॉटर फिल्म श्रृंखला की पहली फिल्म भारत में रिलीज़ होने के बाद उनकी बड़ी बहन अमी त्रिवेदी से मिला था । उनके प्रशंसको के अनुशार हैरी पॉटर फिल्म में किया गया डबिंग संवाद  कार्य उनके द्वारा  किये गए संवाद कार्यों में सबसे श्रेष्ठ है ।
 डबिंग रोल्स 
 लाइव एक्शन फिल्में 
 मूल फ़िल्म  डबिंग रोल  मूल अभिनेता  डब भाषा  मूल भाषा  मूल वर्ष रिलीज  डब वर्ष रिलीज  टिप्पणी हैरी पॉटर और रहस्यमयी तहख़ाना  हैरी पॉटर  डैनियल रैड्क्लिफ़  हिंदी  अंग्रेज़ी  २००२  २००३  हैरी पॉटर और अज़्काबान का क़ैदी  हैरी पॉटर  डैनियल रैड्क्लिफ़  हिंदी  अंग्रेज़ी  २००४  २००४  हैरी पॉटर और आग का प्याला  हैरी पॉटर  डैनियल रैड्क्लिफ़  हिंदी  अंग्रेज़ी  २००५  २००५  हैरी पॉटर और मायापंछी का समूह  हैरी पॉटर  डैनियल रैड्क्लिफ़  हिंदी  अंग्रेज़ी  २००७  २००७  हाई स्कूल म्यूज़िकल  त्रोय बोल्तों  ज़ॅक ऍफ्रॉन  हिंदी  अंग्रेज़ी  २००६  २००६  हाई स्कूल म्यूज़िकल २  त्रोय बोल्तों  ज़ॅक ऍफ्रॉन  हिंदी  अंग्रेज़ी  २००७  २००७  हाई स्कूल म्यूज़िकल ३: सीनियर इयर  त्रोय बोल्तों  ज़ॅक ऍफ्रॉन  हिंदी  अंग्रेज़ी  २००८  २००८  इन्सेप्शन  आर्थर  (दूसरा डब)  जोसफ गॉर्डन-लेविट  हिंदी  अंग्रेज़ी  २०१०  २०१०  इस चरित्र के लिए आवाज उठाई द्वारा घर में उत्पादित यूटीवी सॉफ्टवेयर कम्युनिकेशंस के लिए यूटीवी एक्शन एक नीति लागू की वजह से, भले ही मेन फ़्रेम सॉफ्टवेयर कम्युनिकेशंस ही कंपनी के स्वामित्व में है कि निर्मित मूल हिंदी डबे। संकेत म्हात्रे इस चरित्र को आवाज उठाई में पिछले हिंदी डब।

 बाहरी कड़ियाँ 
 

श्रेणी:भारतीय पुरुष आवाज अभिनेताओं
श्रेणी:हिन्दी अभिनेता
श्रेणी:अभिनेता
श्रेणी:1984 में जन्मे लोग
श्रेणी:जीवित लोग
संक्रामक गर्भपात

संक्रामक गर्भपात या ब्रूसेलोसिस (Brucellosis) एक अत्यन्त संक्रामक पशुजन्यरोग है। इसे क्रिमियाई ज्वर, माल्टा ज्वर तथा बैंग का रोग आदि कई नामों से जाना जाता है। यह रोग पूरे संसार में होता है। यह मानवों, पालतू पशुओं तथा वन के पशुओं को होता है। यह ब्रूसेला एबोर्टस (Brucella abortus), ब्रूसेला मेलिटेंसिस (B. melitensis), ब्रूसेला सुइस (B. suis), ब्रूसेला ओविस (B. ovis) और ब्रूसेला कनिस (B. canis) द्वारा फैलता है। 

जब पशु चारे के साथ इन जीवाणुओं को अपने आहारनाल में लेते हैं तो यह रोग पशुओं को लगता है। इसके अलावा आंख और नाक की श्लेष्मा (mucosa) द्वारा भी पशु इससे ग्रसित हो सकता है। यदि संक्रमित पशु के वीर्य से किसी पशु का कृत्रिम गर्भाधान किया जाय तो भी उसे यह रोग लग जाता है।

किसी गाय आदि पशु को इस रोग से गर्भपात होने पर इसके कारण दूसरे पशुओं या स्त्रियों को भी यह रोग लगने की बहुत सम्भावना रहती है। ये परजीवी संक्रमित गायों के दूध में भी होते हैं। 

 रोग की पहचान 
जब गाय आदि किसी पशु का गर्भपात हो तो ब्रूसेलोसिस की शंका होती है। किन्तु जीवाणु-परीक्षण द्वारा ही इसका पक्का निर्णय होता है। 

 रोकथाम 
इस रोग से संक्रमित पदार्थों की पूरी सफाई से हंदिळ करने तथा सभी पशुओं को टीका लगाना ही इसका उपचार है।

 बाहरी कड़ियाँ 
 Brucellosis information from KIT Biomedical research 
 Brucella and Brucellosis | Medchrome
 Brucella genomes and related information at PATRIC, a Bioinformatics Resource Center funded by NIAID
 Prevention about Brucellosis from Center for Disease Control
  – re high rate of brucellosis in humans in ancient Pompeii
 Brucellosis, factsheet from European Centre for Disease Prevention and Control
 
 Brucellosis in Dogs from The Pet Health Library
 Brucella Bioinformatics Portal
 Brucellosis Fact Sheet

श्रेणी:पशुरोग
पराठे वाली गली

thumb|१९०px|right|पराठे वाली गली जो कि प्रसिद्ध है सिर्फ परांठा के लिये Dec 2006.

पराठे वाली गली य़ा गली पराठे वाली, एक सकरी गली चाँदनी चौक नामक प्रसिद्ध बाज़ार मे जो की दिल्ली में स्थित है। वहां काफी पुरानी पराठे बनाने वाली दुकाने हैं। यह एक भारतीय रोटी का विशिष्ट रूप है। यह व्यंजन उत्तर भारत में जितना लोकप्रिय है, लगभग उतना ही दक्षिण भारत में भी है, बस मूल फर्क ये है, कि जहां उत्तर में आटे का बनता है, वहीं दक्षिण में मैदे का बनता है। माना जाता है यहाँ के दुकानदार मुगलों के समय से पराठे बेच रहे हैं।

 इतिहास 
इतिहास के अनुसार सन १६५० में मुगल के बादशाह शाहजहाँ ने लाल किले कि स्थापना कि तभी चांदनी चौक भी बनवाया गया। पुराने समये मे ये चाँदी के बर्तनो के लिये प्रसिद्ध रह चुकी है। पराठे कि दुकाने यहाँ सन १८७० मे लाई गयी। यहा का जायका विश्व मे प्रसिद्ध है। हालांकि मुम्बई मे एक भोजनालय है जो कि सिर्फ पराठे बेचता है और अमेरिका का एक मेला नामक भोजनालय दिल्ली की इस प्रसिद्ध गली के माहौल की प्रतिलिपि बनाने की कोशिश की। 

सन १९६० मे यहाँ करीब २० दुकानें थी (सभी एक ही परिवार के लोग थे) अब सिर्फ ३ ही दुकानें रह गयी हैं: पं॰ कन्हैयालाल दुर्गा प्रसाद दीक्षित (१८७५ estd), पं॰ दयानंद शिव चरण (१८८२ estd), पं॰ बाबूराम देवी दयाल पराठे वाले (१८८६ estd)। १९११ से, इस क्षेत्र को छोटा दरीबा या दरीबा कलां के रूप में जाना जाता है। 

आजादी के बाद के वर्षों में, जवाहरलाल नेहरू, इंदिरा गांधी और विजया लक्ष्मी पंडित इस गली में उनके पराठे खाने के लिए आया करते था। "पंडित दयानंद शिव चरण" दुकान गर्व से नेहरू परिवार की तस्वीर दिखाता है। स्वर्गीय जयप्रकाश नारायण उनके एक नियमित आगंतुक थे।

 भोजन 
यहाँ पुराने जमाने कि तर्ज पर पारंपरिक रूप से भोजन पकाया जाता है जो कि शुद्ध शाकाहारी होता है और उसमे प्याज या लहसुन शामिल नहीं होता है। ऐसा इसलिये है क्योंकि इन दुकानों के मालिक ब्राह्मण हैं और पारंपरिक रूप से ग्राहकों के पड़ोस में जैन रहते थे। यहा पर विभिन्न किस्मों के काजू परांठा, बादाम परांठा, मटर परांठा, मिक्स परांठा, रबड़ी परांठा, खोया परांठा, गोभी परांठा, परत परांठा परोसे जाते हैं। परांठा आम तौर पर मीठी इमली की चटनी, पुदीना की चटनी, अचार और मिश्रित सब्जी, पनीर की सब्जी, आलू और मेथी की सब्जी और कद्दू की सब्जी (सीताफल) के साथ परोसा जाता है।

 पेय 
आमतौर पर यहां लोग पराठे के साथ लस्सी का उपयोग करते हैं। इस जगह की एक विशेष बात यह है कि, लस्सी परंपरागत तरीके में एक मिट्टी के कुल्हड़ में परोसी जाती है।

 References 

श्रेणी:दिल्ली का खाना
श्रेणी:दिल्ली के दर्शनीय स्थल
श्रेणी:दिल्ली में सड़कें
चिंगहई झील

thumb|230px|अंतरिक्ष से कोको नूर (उर्फ़ चिंगहई झील)
thumb|230px|झील पर एक परिंदों वाला द्वीप
चिंगहई झील (चीनी भाषा:
青海湖, Qinghai), कोको नूर या कूकूनोर (मंगोल: Кукунор, Koko Nur) चीन के चिंगहई प्रान्त में स्थित एक खारे पानी की झील है जो चीन की सबसे बड़ी झील भी है। मंगोल भाषा में 'कोको नूर' का मतलब 'नीली झील' होता है और चीनी भाषा में 'चिंग हई' का अर्थ भी यही है, हालांकि इस झील का मूल नाम मंगोल-भाषा वाला ही था। चिंगहई झील चिंगहई की राजधानी शिनिंग से १०० किमी पश्चिम में तिब्बत के पठार पर ३,२०५ मीटर (१०,५१५ फ़ुट) की ऊँचाई पर एक द्रोणी में स्थित है। तिब्बती लोग इस क्षेत्र को आमदो (ཨ༌མདོ, Amdo) बुलाते हैं।Natural wonders in China, Ying Liu, China Intercontinental Press, 2007, ISBN 978-7-5085-1104-7, ... The Qinghai Lake: A Sea in the Heart of the Land: Located in northeast Qinghai-Tibet Plateau, the Qinghai Lake is the largest inland salt water lake in China. It is so broad and expansive that the ancient people mistook it for a sea ...

२३ नदियाँ और झरने अपना पानी इस झील में ख़ाली करते हैं, लेकिन इनमें से अधिकतर मौसमी हैं (यानि इनमें पानी साल के केवल कुछ महीनों ही रहता है)। झील का अकार बीसवीं सदी में घटता रहता था लेकिन सन् २००४ के बाद से बढ़ा है। २००४ में इसका क्षेत्रफल ४,१८६ किमी२ था जो २००७ में फैलकर ४,४८९ किमी२ हो गया। तीर्थयात्री कभी-कभी इस झील की परिक्रमा करते हैं, जिसमें घोड़े पर ८ से १८ दिन और पैदल १५ से २३ दिन लग जाते हैं।

 महादेव द्वीप 
चिंगहई झील के पश्चिमी भाग में 'झील का ह्रदय महादेव' (तिब्बती में 'म्त्शो स्न्यिन्ग म हा दे वा', mTsho snying Ma hā de wa) एक द्वीप है जिसपर कुछ मंदिर और मठ बने हुए हैं।The life of Shabkar: the autobiography of a Tibetan yogin , Źabs-dkar Tshogs-drug-raṅ-grol, Matthieu Ricard, Snow Lion Publications, 2001, ISBN 978-1-55939-154-2, ... The Blue Lake (in Tibetan, mtsho sngon po; in Mongolian, Kokonor; in Chinese, Qinghai, the Blue Sea) ... This hill was Heart of the Lake Island, Tsonying Mahadeva (mtsho snying mahadeva) ... परम्परानुसार इस द्वीप को पहुँचने के लिए किसी नाव का इस्तेमाल नहीं किया जाता था। गर्मियों में इस द्वीप पर रहने वाले इसे छोड़कर नहीं जाते थे और मुख्यभूमि से कोई इसपर आता नहीं था। सर्दियों में झील पर बर्फ़ की मोटी तह जमने पर ही लोग पैदल इस द्वीप से आया-जाया करते थे।The Tibet journal, Volume 19, Library of Tibetan Works & Archives, Library of Tibetan Works & Archives, 1994, ... an island called "Mahadeva, Heart of the lake" (mTsho snying Ma ha de wa) situated in the western part of the lake ...

 अन्य द्वीप 
झील के पश्चिमोत्तरी हिस्से में चिड़ियों से भरपूर दो द्वीप हैं, जिनके नाम दानदाओ द्वीप (Dandao Island), यानि 'अण्डों का द्वीप' और हाइशिपि द्वीप (Haixipi Island), यानि 'जलकौवों का द्वीप' हैं। हाइशिपि द्वीप दानदाओ द्वीप से चार गुना बड़ा है।

 इन्हें भी देखें 
 चिंगहई प्रान्त
 मंगोल भाषा

 सन्दर्भ 

श्रेणी:चीन की झीलें
श्रेणी:चिंगहई
पोम्पी

पोम्पी नूतन कॉमिक्स का एक मजेदार चरित्र था। पोम्पी एक बिलौटा था जिसकी कहानियाँ कुछ हद तक आपको डायमंड कॉमिक्स के पलटू की याद दिला देंगी. जानवर होते हुए भी वह इंसानों की भाषा बोलता था और कुछ कहानियों में इंसानों के साथ भी उसे दिखाया गया है।

पोम्पी की चुनमुन नामक चूहे से गहरी दोस्ती थी। पोम्पी की पत्नी को थोड़ी गुस्सैल दिखाया गया है और उसका नाम रखा था - बिलौटी.

सामान्यतः उसकी कहानियाँ छोटी छोटी होती थी और पड़ोस या जंगल के अन्य जानवरों के साथ बहुत ही मजेदार और सरल होती थी।

स्वाभाव से पोम्पी खाने का बहुत शौक़ीन था, पर साथ ही बहुत परोपकारी और बहादुर भी.

पोम्पी की चित्रकथा में कार्टूनिस्ट का नाम दिया गया है - कनैडी, उनके बारे में ज्यादा कोई जानकारी तो उपलब्ध नहीं है।

 
खैर पोम्पी की ज्यादा कॉमिक्स तो प्रकाशित नहीं हुयी थी, संभवतः केवल एक ही, जो दो अलग अलग नाम से प्रकाशित हुयी थी।

पोम्पी और मछली (यही कॉमिक्स वैसी की वैसी प्रकाशित कर दी गयी थी - 'उड़ता मगरमच्छ' के नाम से. जिसके कवर पेज पर बहुत ही वाहियात चित्रण था - एक भयंकार उड़ते ड्रेगन का जिससे एक योद्धा एक सुन्दर राजकुमारी की रक्षा कर रहा था). चित्र और कहानी में कोई सम्बन्ध ही नहीं था) - जल्द ही यह कवर भी पोस्ट कर दूंगा.

फिलहाल इतना ही, अगर किसी के पास कोई जानकारी हो इस चरित्र के बारे में तो यहाँ जोड़ने के लिए जरूर बताएं.

श्रेणी:भारतीय कार्टून्
कलमी शाक

300px|right|thumb|कलमी की पत्तियाँ और पुष्प

कलमी शाक (Ipomoea aquatica - ईपोमोएआ आक्वातीका) एक लता है जो अर्धजलीय उष्णकटिबंधीय क्षेत्रों में उगती है। इसको पत्तेदार सब्जी के रूप में प्रयोग किया जाता है। इसको 'करेमू', 'करमी', 'केरमुआ', 'नारी' और 'नाली' भी कहते हैं।

यह लता जल के ऊपर या नम भूमि पर पैदा होकर पसरती है। इसकी लता २-३ मीटर या इससे भी बहुत बड़ी होती है। तना खोखला होता है। तथा तने में ग्रंथियाँ होती हैं जहाँ से जड़ निकलकर नया पौधा भी बनता है । इसकी लता को तोड़-तोड़कर आर्द्र भूमि में गाड़ देने से या जल में फेंक देने से नवीन पौधा तैयार हो जाता है । 

 अन्य भाषाओं में नाम 
संस्कृत -- कलम्ब, शाकनाड़िका शतपर्वा, कलम्बी

मराठी -- नालीची भाजी, कलम्बी भाजी

बंगाली -- कोलमीशाक

लैटिन -- इपोमिया एक्वाटिका

Santali -- Kuṛmbi aṛaḱ

Bhojpuri -- Kerumi Bhaaji

 बाहरी कड़ियाँ 
 Germplasm Resources Information Network: Ipomoea aquatica
 Water spinach nutritional information from Kasetsart University
 Photo of heart-shaped variety
 Aquatic, Wetland and Invasive Plant Particulars and Photographs
 USDA Noxious Weed Regulations (Possession in USA requires permit)
 Species Profile- Water Spinach (Ipomoea aquatica), National Invasive Species Information Center, United States National Agricultural Library. Lists general information and resources for Water Spinach.
 Helminths and Helminthiosis of Pigs in the Mekong Delta Vietnam with Special Reference to Ascariosis and Fasciolopsis buski Infection

श्रेणी:खाद्य पादप
श्रेणी:पत्तेदार सब्जी
दण्डी (दण्डधारी संयासी)

संस्कृत के महान रचनाकार दण्डी के लिये उस पृष्ठ पर जाँय।
thumb|250px|मनुस्मृति का चित्र।

दंडी - दंड धारण करनेवाले सन्यासी का रूढ़ार्थ।

मनुस्मृति (षष्ठ, 58) जैसे धर्मशस्त्र ग्रंथों में दंडियों के लक्षण तथा उनकी तपश्चर्या के नियम दिए गए हैं। यों तो अपनी अंतिम अवस्थाओं में वर्णाश्रम धर्मानुसार सभी द्विजों को तीन आश्रमों (ब्रह्मचर्य, गार्हस्थ्य और वानप्रस्थ) में रह चुकने के बाद संन्यस्त होने का विधान और अधिकार था, किंतु दंडी संन्यासी केवल ब्राह्मण ही हो सकता था। उसे भी माता पिता और पत्नी के न रहने पर ही दंडी होने की अनुमति थी। वास्तविक संन्यास संसार के सभी बंधनों और संबंधों को तोड़ देने से ही संभव था और दंडी संन्यासी उसका प्रतीक होता था। संन्यास का लक्ष्य था मोक्ष औ
र आध्यात्मिक मोक्ष की प्राप्ति के लिये सांसारिक मोक्ष अत्यावश्यक था। यही कारण था कि दंडी के लिये अत्यंत कठोर लक्षण निश्चित किए गए और कठिन तापस जीवन ही उसका मार्ग माना गया, यथा -- निरामिष भोजन, निरपेक्षता, अक्रोध, अध्यात्मरति, आत्मापरकता, गृहत्याग, सिद्धार्थत्व, असहायत्व, अनग्नित्व, परिब्राजकत्व, मुनिभावत्व, मृत्यु से भयहीनता, दु:ख सुख में समान भाव, बस्तियों में केवल भिक्षा के लिये जाना, सांसारिक मामलों से दूर रहना इत्यादि। उसके दैनिक जीवन के भी क्रम होते थे। महाभारत (तेरहवाँ 14-374) के अनुसार दंडी के ऊपरी लक्षण थे -- दंड धारण करना, सिर के बालों को घुटाए रहना (मुंडी), कुशासन का प्रयोग, चीरवसन और मेखलाधारण। इस प्रकार नियमों को पालन करते हुए 12 वर्ष बीत जाने पर दंडी अपना दंड फेंककर परमहंस हो जाता था। चूँकि दंडी संन्यासी ब्राह्मणवर्ण से आते थे, वे प्राय: योग्य विद्वान्‌ होते थे और यदा कदा लोग उनसे पढ़ने भी जाया करते थे। कालांतर में दंडी संन्यासियों का एक संप्रदाय ही हो गया जो प्राय: भगवान आदि शंकराचार्य द्वारा लिखित "मठाम्नाय महानुशाषनम्" अनुसार पद प्रतिष्ठित अधिकृत शंकराचार्यों  द्वारा निर्देशित होने लगा। अद्वैत सिद्धान्त से निर्गुण निराकार ब्रह्म की उपासना प्रतिपादित हुयी । भारत के पवित्र माने जानेवाले तीर्थों और नगरों, जैसे द्वारिकापुरी जगन्नाथ पुरी और काशी इत्यादि में आज भी अनेक दंडी आरमों, मुमुक्षु भवनों में अथवा पाठशालाओं और घाटों पर देखे जा सकते हैं।

श्रेणी:हिन्दू धर्म
छुटकी (नूतन कॉमिक्स)

प्रमुख बिन्दु  परिचय  प्रकाशित चित्रकथाओ की सूची  चित्रकथाओ के आवरण संग्रह

परिचय

नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।

छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.

छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।

छुटकी की पहली प्रकाशित कॉमिक्स का नाम था - छुटकी

ज्ञात प्रकाशित कॉमिक्सों की सूची - 

  
 छुटकी
 छुटकी और गर्मी की छुट्टियां
 छुटकी का हंगामा
 छुटकी का अपहरण 
 चैम्पियन छुटकी
 होशियार छुटकी
 छुटकी और नया वर्ष (जन.१९८६)
 छुटकी और गोल गप्पे
 छुटकी और तोहफा
 छुटकी और क्रिकेट मैच 
 छुटकी और हंगामा पहलवान 
 छुटकी और शहद
 छुटकी और सपना
 छुटकी और चोर की दाढ़ी 
 छुटकी और कसरती मामा
 चित्रकार छुटकी 
 छुटकी और सोने की चैन
 छुटकी और शेर का शिकार
 छुटकी और हाथीराम
 छुटकी और फूलझड़ी आंटी 
 छुटकी और बिलौटा

चित्रकथाओ के आवरण संग्रह

जल्द ही

सन्दर्भ
श्रेणी:कॉमिक्स
लोएस पठार

thumb|230px|शन्शी प्रान्त में लोएस पठार का एक नज़ारा
लोएस पठार (Loess Plateau, लोएस प्लैटो) या हुआंगतु पठार (黃土高原, हुआंगतु गाओयेन) चीन की पीली नदी के ऊपरी और मध्य भागों में ६,४०,००० किमी२ पर विस्तृत एक पठार है। 'लोएस' एक प्रकार की बारीक़ रेतीली मिटटी को कहते हैं जिसे आँधियों ने युगों के काल में इस पठार पर बिछा दिया है और इसी मिटटी से पठार का नाम आया है। इस प्रकार की मिटटी को हवा और पानी आराम से खींचकर फैला देते हैं। लोएस पठार और इसकी यह धूली मिटटी शन्शी (Shanxi) और शान्शी (Shaanxi) प्रान्तों के पूरे भोभाग पर और गांसू, निंगशिया और भीतरी मंगोलिया के कुछ भागों पर विस्तृत है। इस पठार की लोएस मिटटी बहुत उपजाऊ है और इसपर हज़ारों सालों से कृषि चलती आ रही है, लेकिन इस मिटटी की आसानी से हिल जाने की प्रकृति के कारण यहाँ आंधी और पानी से अकसर खेतों की ज़मीन खाई जाती है, जिस से किसानों को परेशानी रहती है।World regional geography: global patterns, local lives , Lydia Mihelic Pulsipher, Alex Pulsipher, Conrad M. Goodwin, Macmillan, 2007, ISBN 978-0-7167-7792-2, ... found the Loess Plateau a fertile, though challenging, place to farm and herd ...Shaping the future of water for agriculture: a sourcebook for investment in agricultural water management, World Bank. Agriculture and Rural Development Deptartment, World Bank Publications, 2005, ISBN 978-0-8213-6161-0, ... The Loess Plateau region, an area of some 640000 square kilometers in the Yellow River drainage basin, is subject to severe geological soil erosion ...

 इन्हें भी देखें 
 पठार
 चीन

 सन्दर्भ 

श्रेणी:विश्व के प्रमुख पठार
श्रेणी:चीन के पठार
श्रेणी:चीन का भूगोल
चिंगदाओ

thumb|230px|चिंगदाओ के नज़ारे
चिंगदाओ (चीनी: 青岛, अंग्रेज़ी: Qingdao या Tsingtao) जनवादी गणराज्य चीन के पूर्वी भाग में स्थित शानदोंग प्रांत का सबसे बड़ा नगर है। २०१० की जनगणना में इसकी आबादी ८७.१५ लाख थी जिसमें से ४३.४६ लाख शहरी नागरिक और बाक़ी ग्रामीण क्षेत्रों के निवासी थे। 'चिंगदाओ' का मतलब 'हरा द्वीप' होता है। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है। यह पीले सागर के छोर पर शानदोंग प्रायद्वीप पर स्थित एक महत्वपूर्ण बंदरगाह, नौसैनिक छावनी और औद्योगिक शहर है। विश्व का सबसे लम्बा समुद्री पुल, ४२.५ किमी लम्बा चिंगदाओ-हाइवान सेतु, यहीं स्थित है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है। चिंगदाओ शहर से इसी 'चिंगदाओ' (Tsingtao) नाम का एक प्रसिद्ध बीयर दुनिया-भर में निर्यात होता है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... Qingdao made an ideal deep-water base for the German navy, and while they were here they established a brewery producing the now world-famous Tsingtao Beer ...

 इन्हें भी देखें 
 शानदोंग प्रांत

 सन्दर्भ 

श्रेणी:शानदोंग के शहर
श्रेणी:शानदोंग
श्रेणी:चीन के शहर
श्रेणी:चीनी जनवादी गणराज्य के नगर
जीनान

thumb|230px|जीनान के नज़ारे
जीनान (चीनी: 济南, अंग्रेज़ी: Jinan) जनवादी गणराज्य चीन के पूर्वी भाग में स्थित शानदोंग प्रांत की राजधानी है। इस क्षेत्र की चीनी सभ्यता के शुरुआत से ही एक अहम भूमिका रही है और अब जीनान एक बड़ा प्रशासनिक, आर्थिक और यातायात केंद्र है। २०१० की जनगणना में इसकी आबादी ६८,१४,००० थी जिसमें से ३२,४५,००० शहरी नागरिक और बाक़ी ग्रामीण क्षेत्रों के निवासी थे। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है।

 नाम 
'जीनान' का नाम ऐतिहासिक जी नदी से आया था। यह शहर के उत्तर में बहा करती थी और 'जीनान' का मतलब 'जी से दक्षिण' है। १९वीं सदी के बीच में पीली नदी के रुख़ बदलने से जी नदी ग़ायब हो गई। इस नगर को 'चश्मों का शहर' भी कहा जाता है क्योंकि शहर के बीच में और इर्द-गिर्द के इलाक़ों में बहुत से पानी के चश्मे हैं।World and Its Peoples: Eastern and Southern Asia, Volume 2, Marshall Cavendish Corporation, Marshall Cavendish, 2007, ISBN 978-0-7614-7633-7, ... The course now followed by the waterway was formerly that of the Ji (Chi) River — Jinan's name means "south of the Ji' ...

 इन्हें भी देखें 
 शानदोंग प्रांत

 सन्दर्भ 

श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
चूफ़ू

thumb|230px|चूफ़ू शहर का दक्षिणी द्वार
चूफ़ू (चीनी: 曲阜, अंग्रेज़ी: Qufu) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से १३० किमी दक्षिण में स्थित है। चीन की प्रशासन प्रणाली में इसे 'ज़िले स्तर का नगर' होने का दर्जा हासिल है। २०१० की जनगणना में इसकी आबादी ६,५०,००० थी जिसमें से ६०,००० शहरी नागरिक और बाक़ी ग्रामीण क्षेत्रों के निवासी थे। चूफ़ू प्रसिद्ध चीनी महात्मा कनफ़्यूशियस का जन्मस्थान होने के लिए मशहूर है। नगर में बहुत से मंदिर, महल और समाधी-स्थल हैं। चीनी इतिहास के बसंत और शरद काल नामक दौर में यह लू राज्य (鲁国, State of Lu) की राजधानी हुआ करता था।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... Though it may, at first glance, appear to be little more than a small town in the south of Shandong, Qufu (曲阜, qŭfù) is actually of immense historical and cultural importance. Confucius (孔子, kǒngzǐ) was born here ...

 इन्हें भी देखें 
 कनफ़्यूशियस
 शानदोंग प्रांत

 सन्दर्भ 

श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
ताईआन

thumb|230px|ताईआन शहर से ताई पर्वत का नज़ारा
ताईआन (चीनी: 泰安, अंग्रेज़ी: Tai'an) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से दक्षिण में स्थित है और प्रसिद्ध ताई पर्वत के इर्द-गिर्द बसा हुआ है। इसके पश्चिम में पीली नदी आती है जिसके पार हेनान प्रान्त है। २०१० की जनगणना में इसकी आबादी ५४,९४,२०० थी जिसमें से १५,९४,८७७ शहरी नागरिक और बाक़ी ग्रामीण क्षेत्रों के निवासी थे।

 इन्हें भी देखें 
 ताई पर्वत
 शानदोंग प्रांत

 सन्दर्भ 

श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
ताई पर्वत

thumb|230px|ताई पर्वत की एक ढलान पर एक मंदिर का दृश्य
ताई पर्वत (चीनी: 泰山, ताई शान; अंग्रेजी: Mount Tai) चीन के पूर्वी शानदोंग प्रान्त में ताईआन शहर के उत्तर में स्थित एक ऐतिहासिक और सांस्कृतिक महत्व वाला पहाड़ है। यह चीन के 'पांच सबसे पवित्र पर्वतों' में से एक है और ताओ धर्म में इसकी बहुत अहमियत है। कम-से-कम पिछले ३,००० वर्षों से इस पहाड़ पर पूजा की जा रही और और आज भी इसकी बहुत मान्यता है।China's sacred sites, Shun-xun Nan, Nan Shunxun, Beverly Foit-Albert, Himalayan Institute Press, 2007, ISBN 978-0-89389-262-3, ... At a height of 1545 meters above sea level, the tallest peak of Mount Tai rises 1360 meters above its surroundings ... among China's five major Taoist mountains ... इसकी ऊँचाई १,५३२ मीटर (५,०२९ फ़ुट) है।

 नाम का अर्थ 
'ताई' (泰) शब्द का मतलब चीनी भाषा में 'शांत' या 'शान्ति' होता है। इसके इर्द-गिर्द बसे 'ताईआन' शहर का नाम इसके नाम 'ताई' (泰) और 'आन' (安) शब्द को जोड़कर बना है। 'आन' का भी अर्थ 'शान्ति' या 'स्थिरता' ही निकलता है, जिसके आधार में एक कहावत है कि 'अगर ताई पर्वत शांत है, तो पूरा देश भी शांत है'।

 इन्हें भी देखें 
 ताईआन
 ताओ धर्म
 शानदोंग प्रान्त

 सन्दर्भ 

श्रेणी:चीन के धार्मिक स्थल
श्रेणी:शानदोंग
श्रेणी:चीन के पर्वत
श्रेणी:ताओ धर्म
श्रेणी:धार्मिक पर्वत स्थल
फ़अ

thumb|230px|मुर्ग़ी का फ़अ शोरबा

 (वियतनामी: phở) वियतनाम के खाने में एक पतला शोरबा होता है जिसमें नूडल डलें हों। यह नूडल अक्सर चावल के बने होते हैं और उनके साथ शोरबे में एशियाई तुलसी, पोदीना, नीम्बू और मूंग के अंकुर डाले जाते हैं। इसमें अक्सर कोई-न-कोई मांस भी डला होता है हालांकि सोयाबीन से बना टोफ़ू भी डाला जाता है। इस पकवान का वियतनाम की राजधानी हानोई से ख़ास सम्बन्ध है जहाँ दुनिया का सबसे पहला फ़अ परोसने वाला रेस्तरां १९२० के दशक में खुला था।Vietnam Tourism, Arthur Asa Berger, Psychology Press, 2005, ISBN 978-0-7890-2571-5, ... Pho, pronounced "fur," is a classic Vietnamese soup ...

 इन्हें भी देखें 
 नूडल
 वियतनाम

 सन्दर्भ 

श्रेणी:वियतनाम
श्रेणी:वियतनाम का खानपान
श्रेणी:एशिया का खानपान
माँडना चित्रण

thumb|एक माँडणा चित्र
मांडणा, राजस्थान, हरियाणा, ब्रज, मालवा, निमाड़ आदि क्षेत्रों की एक प्राचीन भूमि-भीत अलंकरण की समृद्ध लोककला चित्रकला विधा है। 
'मांडणे' का अर्थ है मांडना, यानी चित्र बनाना। इसका एक अन्‍य तात्पर्य है, घर-पूरा भरना। घर पूरा भरने का अर्थ है, घर में अन्न, धन, धान्य, वैभव, सुख, शांति, ऐश्वर्यादि किसी भी वस्तु की कमी न हो। घर में कोई शुभावसर आए, माङ्गलिक कार्य हो, व्रत-त्योहार हो तब मांडणे मांडे जाते है। परन्तु केवल ये मांडणे विशेष पर्वादि पर्यन्त सीमित नहीं, इन्हें गृह, द्वार, भीत, चौखट, आदि सज्जा हेतु मांडणे मांडे जाते हैं। एक किवदन्ती के अनुसार, जब लक्ष्मण कुटिया से श्री राम की आवाज के पीछे जाने लगे, तब सीता माता की रक्षा हेतु लक्ष्मण रेखा खींची। यहीं से मांडणे का प्रारम्भ हुआ। राजस्‍थान के ग्रामीण क्षेत्रों में कच्‍चे घरों के आंगन में गोबर से लीपकर खड़ी से मांडणे बनाने की प्रथा बहुत पुरानी है।  

माँगलिक भिति चित्रकारी माँडना को घर-बार की रक्षा करने, अपने घर में देवी - देवताओं का स्वागत करने तथा त्यौहारों के अवसर पर उसे मनाने के उद्देश्य से बनाया जाता है। राजस्थान के सवाई माधोपुर क्षेत्र में गाँव की महिलाओं में बिलकुल सही अनुपात एवं शुद्धता से डिजाइन बनाने की स्वाभाविक क्षमता हैं। मीणा जनजाति की महिलाएँ इसमें विशेष रूप से दक्ष हैं।

मांडणा चित्रण बनाने क लिए राजस्थानी महिलाएं फर्श पर कुछ बिन्दुओं के निशान बनाती हैं जिन्हें तपकिस कहा जाता है। फिर इन तपकिस को रेखाओं से जोड़ कर एक रेखाचित्र बनाया जाता है। इस प्रकार प्रत्येक मांडणा चित्रकारी के साथ एक रेखाचित्र सम्बद्ध है जो उसके चित्रण में अत्यंत सहायक होता है।

मांडणें गेरू (लाल मिट्टी), चूना अथवा खड़िया (सफेद/धौळी मिट्टी) से बनते है, यही इसके मुख्य घटक है। ब्रश बनाने हेतु कई विधियाँ हैं। नीम, बबूल, आम की दातुन को तोड़ उसके सिरे को पत्थर से कुचलते है, इससे उसका सिरा ब्रश जैसा काम देती है। दूसरी विधि में, सींक, छोटी लकड़ी के सिरे पर थोड़ी सी लोगड़/कपास अर्थात रुई लपेटी जाती है, फिर उसे धागे से बांध दिया जाता है कही खुल न जाए। तीसरी विधि में, कपड़े के टुकड़े के को गेरू या ख‍ड़ी में भीगा कर सीधे बनाया जाता है। यह थोड़ा कठिन है, इसमें टिसू पेपर भी ले सकते है।

विशेषताएँ
मांडनों में प्रायः गणितीय ज्यामिति कलाकृतियों से बनाया जाता है। गोल, षट्कोण, अष्टकोण, बेलनाकार, त्रिभुज, आयात, समानतर, असमान्तर आदि आकारों द्वारा बना उनमें भर्ती भरी जाती है। मांडणा घर में शुभता, ऐश्वर्य, हर्ष, पुण्य, लाभ, समृद्धि का प्रतीक माना गया। इसे बनाने से माँ लक्ष्मी का वास घर में सदैव बना रहता है।
मांडणा कला पूर्णतया प्राकृतिक है। सभी रंगों को प्रकृति से प्राप्त किया जाता है। मांडणे, रंगोली से कहीं अधिक लंबे चलते हैं, इनपर आसानी से झाड़ू लगाई जा सकती है। ये मांडणे पर जल्दी सुख जाते है, जिससे बिगड़ने का भय समाप्त हो जाता है, और अधिक समय तक टिका रहता है। मांडणे शुभ कार्यों के साथ साथ, देव-पितृ कार्यों, तंत्र-मंत्र क्रियाओं, व्रत-बडुलों आदि पर भी बनाए जाते हैं।

 सन्दर्भ 

श्रेणी:चित्रकला
अयनार

thumb|टेराकोटा (पक्की मिट्टी) से बनाई गई अयनार की मंदिर प्रतिमा
अयनार एक तमिल देवता हैं जिन्हें तमिल नाडु एवं श्री लंका के तमिल गाँवों में पूजा जाता है। ऐसा माना जाता है कि गाँव का पुरुष संरक्षक देवता अयनार भुतहे घोड़े पर सवार होकर बुरी आत्माओं को डरा कर भगाते हैं।
 व्युत्पत्ति एवं अन्य नाम 

 मूल एवं विकसन 

श्रेणी:हिन्दू देवी-देवता
शेखावाटी चित्रकारी

अंगूठाकार|एम्बर किले
 Glories by Kiitsu Suzuki, early 19ty century.jpg|अंगूठाकार|भारतिय चित्रकारी]]
शेखावाटी चित्रकारी  दिवारो को सजाने के लिये की जाती है। यह राजस्थान के शेखावाटी क्षेत्र में उत्पन्न हुई थी। इस क्षेत्र पर आजादी से पहले शेखावत क्षत्रियों का शासन होने के कारण इस क्षेत्र का नाम शेखावाटी प्रचलन में आया। शेखावाटी की हवेलिया अपनी दीवार के चित्रों के लिए दुनिया भर में जानी जाती है। इन भित्तिचित्रों के विषय देवता, राजा, फूल और दैनिक जीवन से दृश्यों को दर्शाता हैं। शेखावाटी चित्र गोरों को भी दर्शाते हैं। के रूप में पगड़ी के एक समुद्र में अपने विपरीत दिशा में पैदल सेना के दृश्यों में, टोपी से पहचाना जा सकता है। इसके बजाय इसे बारीकी से इतालवी फ्रेस्को 14 वीं सदी के आसपास विकसित तकनीक जैसा दिखता है।

 इतिहास 

शुरू में केवल प्राकृतिक रंगद्रव्य रंग का प्रयोग किया गया जैसे काजल (लैंप काला) काले रंग के लिए, सफेदा (चूने) सफेद रंग के लिए, गेरू (लाल पत्थर) लाल के लिए, नील (इंडिगो) नीले के लिए, केसर नारंगी के लिए और पेवरी (पीली मिट्टी) पीला के लिए इस्तेमाल किया गया। शेखावाटी में, फ्रेस्को चित्रकारों चितारा बुलाया जाता था जो कि कुम्हार जाति के थे। वे भी राजमिस्त्री कहा जाता था, क्योंकि वे दोनों चित्रकला के कार्यों को अच्छी तरह से इमारतों के निर्माण के रूप में प्रदिर्शित किया करते थे। हवेलियों की दीवारों पर बने चित्रण के लिए दुनिया भर में जाना जाता है। इन भित्तिचित्रों के विषयों दैनिक जीवन से देवताओं, राजाओं, फूल और दृश्यों को दर्शाती हैं। चितेरा कहलाने वाले चित्रकारो को इस में उत्कृष्टता हासिल थी। नर्हद (१,५०८ ई. में निर्मित) और झुनझुनु (हंसा 1680-82 राम द्वारा निर्मित) पर छतरियों चित्रकला के इस फार्म के ठीक नमूने हैं।

 सन्दर्भ 

श्रेणी:भारतीय चित्रकला
श्रेणी:राजस्थान की कलाएँ
लक्ष्मी नारायण मन्दिर, भोपाल

thumb|right|लक्ष्मीनारायण मंदिर, (बिरला मंदिर) भोपाल
भोपाल में बिरला मंदिर के नाम से विख्‍यात लक्ष्मीनारायण मंदिर मंदिर, भोपाल के मालवीय नगर क्षेत्र में, अरेरा पहाडियों के निकट बनी झील के दक्षिण में स्थित है। मंदिर के निकट ही एक संग्रहालय बना हुआ है जिसमें मध्‍यप्रदेश के रायसेन, सेहोर, मंदसौर और सहदोल आदि जगहों से लाई गईं मूर्तियां रखी गईं हैं। यहां शिव, विष्‍णु और अन्‍य अवतारों की पत्‍थर की मूर्तियां देखी जा सकती हैं। मंदिर के निकट बना संग्रहालय सोमवार के अलावा प्रतिदिन सुबह ९ बजे से शाम ५ बजे तक खुला रहता है।

 इतिहास 
जानकारों के अनुसार इस मंदिर का शिलान्यास वर्ष १९६० में मध्यप्रदेश के तत्कालीन मुख्यमंत्री डॉ॰ कैलाशनाथ काटजू ने किया था और उद्‍घाटन वर्ष १९६४ में मुख्यमंत्री द्वारका प्रसाद मिश्र के हाथों संपन्न हुआ। 

 विवरण 
भोपाल के अरेरा पहाड़ी पर पाँच दशक पूर्व स्थापित बिड़ला मंदिर वर्षों से धार्मिक आस्था का केन्द्र रहा है। मंदिर में स्थापित भगवान श्रीहरि विष्णु एवं लक्ष्मीजी की मनोहारी प्रतिमाएँ बरबस ही श्रद्धालुओं को अपनी ओर आकृष्ट कर रही हैं। करीब ७-८ एकड़ पहाड़ी क्षेत्र में फैले इस मंदिर की ख्याति देश व प्रदेश के विभिन्न शहरों में फैली हुई है।

मंदिर के अंदर विभिन्न पौराणिक दृश्यों की संगमरमर पर की गई नक्काशी दर्शनीय तो है ही, उन पर गीता व रामायण के उपदेश भी अंकित हैं।

मंदिर के अंदर विष्णुजी व लक्ष्मीजी की प्रतिमाओं के अलावा एक ओर शिव तथा दूसरी ओर माँ जगदम्बा की प्रतिमा विराजमान हैं। मंदिर परिसर में हनुमानजी एवं शिवलिंग स्थापित हैं। वहीं मंदिर के मुख्य प्रवेश द्वार के सामने बना विशाल शंख भी दर्शनीय है। मंदिर की स्थापना के समय पूर्व मुख्यमंत्री कैलाश नाथ ने बिड़ला परिवार को शहर में उद्योग स्थापित करने के लिए जमीन देने के साथ ही यह शर्त भी रखी थी कि वह इस दुर्गम पहाड़ी क्षेत्र में एक भव्य तथा विशाल मंदिर का निर्माण करवाएँ। मंदिर के उद्‍घाटन के समय यहाँ विशाल विष्णु महायज्ञ भी आयोजित किया गया था, जिसमें अनेक विद्वानों व धर्म शास्त्रियों ने भाग लिया था। आज भी यह मंदिर जन आस्था का मुख्य केन्द्र बिन्दु है। जन्माष्टमी पर यहाँ श्रीकृष्ण जन्म का मुख्य आयोजन होता है, जिसमें बड़ी संख्या में श्रद्धालु शामिल होकर विष्णु की आराधना करते है।

 सन्दर्भ सूची 

 बाहरी कड़ियाँ 
 Places of interest in nearby Bhopal 
लक्ष्मी नारायण मंदिर, दिल्ली

श्रेणी:मध्य प्रदेश के हिन्दू मंदिर
कुनमिंग

thumb|220px|कुनमिंग के कुछ नज़ारे
कुनमिंग (चीनी: 昆明, अंग्रेजी: Kunming) दक्षिण-पश्चिमी चीन के युन्नान प्रान्त की राजधानी और सबसे बड़ा शहर है। यह चीन की प्रशासन-प्रणाली में एक विभाग-स्तरीय (प्रीफ़ॅक्चर) शहर है। द्वितीय विश्वयुद्ध में कुनमिंग को भारत से प्रसिद्ध बर्मा सड़क (उर्फ़ 'लेडो रोड') द्वारा जोड़ा गया था जिसके ज़रिये सिपाही और जंग की सामग्री भारत से चीन पहुंचाई जाती थी। सन् २०१० की जनगणना के अनुसार कुनमिंग की आबादी ६४,३२,२१२ थी जिनमें से ३०,५५,००० इसके शहरी क्षेत्रों में बस रहे थे। यह शहर युन्नान-गुईझोऊ पठार के बीच में स्थित है और दिआन झील के उत्तरी छोर पर स्थित है। पूरा शहर मंदिरों, झीलों और छोटी पहाड़ियों से घिरा हुआ है। कुनमिंग अपने 'सदाबहार' मौसम के लिए मशहूर है और यहाँ सालभर हरियाली रहती है और फूल खिलते रहते हैं।China A to Z: Everything You Need to Know to Understand Chinese Customs and Culture, May-Lee Chai, Winberg Chai, Penguin, 2007, ISBN 978-0-452-28887-4, ... Kunming, the capital of Yunnan Province in southwestern China, is known as the City of Eternal Spring because of its temperate climate ...

 इन्हें भी देखें 
 युन्नान प्रान्त
 बर्मा सड़क

 सन्दर्भ 

श्रेणी:युन्नान
श्रेणी:युन्नान के शहर
श्रेणी:चीन के शहर
यी लोग

thumb|230px|यी लोग
यी या लोलो (नोसू: ꆈꌠ, वियतनामी: Lô Lô, थाई: โล-โล, अंग्रेजी: Yi या Lolo) चीन, वियतनाम और थाईलैंड में बसने वाली एक मानव जाति है। विश्व भर में इनकी जनसँख्या लगभग ८० लाख अनुमानित की गई है। यी लोग तिब्बती-बर्मी भाषा-परिवार की यी भाषाएँ बोलते हैं, जिसका एक मानक रूप नोसू भाषा है और जो बर्मी भाषा से काफ़ी मिलती-जुलती हैं। अधिकतर यी लोग कृषि या गाय, भेड़ और बकरियों के मवेशी-पालन में लगे हुए हैं। कुछ शिकार से भी अपनी ज़रूरतें पूरी करते हैं। चीन में यह युन्नान, सिचुआन, गुइझोऊ और गुआंगशी प्रान्तों के देहाती इलाक़ों में बसते हैं।State and society in 21st century China: crisis, contention, and legitimation, Peter Hays Gries, Stanley Rosen, Psychology Press, 2004, ISBN 978-0-415-33205-7, ... I am Yi first ... Lolo is the traditional name of my people ... a population of 7,762,272 according to the census of November 2000, they have a strong and probably growing sense of ethnic identity and are strongly resistant to any attempts to assimilate them ...

 इन्हें भी देखें 
 नोसू भाषा
 तिब्बती-बर्मी भाषाएँ
 सिचुआन
 युन्नान

 सन्दर्भ 

श्रेणी:युन्नान
श्रेणी:चीन की जातियाँ
श्रेणी:वियतनाम की मानव जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
नोसू भाषा

thumb|240px|सिचुआन में एक मार्गदर्शक जिसमें सबसे ऊपर नोसू (यी) में, उसके नीचे चीनी में और सबसे नीचे अंग्रेज़ी में लिखा हुआ है
नोसू (नोसू: ꆈꌠ, अंग्रेज़ी: Nuosu), जिसे उत्तरी यी, लिआंगशान यी और सिचुआन यी भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।Nominalization in Asian Languages: Diachronic and Typological Perpsectives , Foong Ha Yap, Janick Wrona, Karen Grunow-harsta, John Benjamins Publishing Company, 2011, ISBN 978-90-272-0677-0, ... Nuosu Yi (a Tibeto-Burman language spoken mainly in the southwestern provinces of Sichuan, Yunnan, and Guizhou in China) ...

 लिपि 
यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' (ꆈꌠꁱꂷ, nuosu bburma) कहा जाता है।

 इन्हें भी देखें 
 यी लोग
 तिब्बती-बर्मी भाषाएँ
 बर्मी भाषा

 सन्दर्भ 

श्रेणी:तिब्बती-बर्मी भाषाएँ
श्रेणी:चीन की भाषाएँ
श्रेणी:वियतनाम की भाषाएँ
श्रेणी:थाईलैण्ड की भाषाएँ
लिजिआंग, युन्नान

thumb|230px|लिजिआंग शहर का एक नज़ारा
लिजिआंग (चीनी: 丽江市, अंग्रेज़ी: Lijiang) चीन के युन्नान प्रान्त के पश्चिमोत्तरी भाग में एक विभाग-स्तरीय शहर है। सन् २०१० में इसकी आबादी १२,४४,७६९ अनुमित की गई थी। यह युन्नान की सिचुआन प्रान्त के साथ लगी सरहद के पास है और चिंगहई-तिब्बत पठार और युन्नान-गुइझोऊ पठार के संगम पर स्थित है। यहाँ का मौसम बहुत अच्छा माना जाता है हालांकि कभी-कभार सर्दियों में तापमान शून्य से नीचे चला जाता है। लीजिंग में नाशी समुदाय के बहुत से लोग रहते हैं, जिनके अपने रीति-रिवाज हैं और जो किसी ज़माने में भारत-तिब्बत व्यापार में अहम भूमिका निभाते थे।Frommer's China , Simon Foster, Jen Lin-Liu, Sharon Owyang, Sherisse Pham, Beth Reiber, Lee Wing-sze, John Wiley & Sons, 2010, ISBN 978-0-470-52658-3, ... The majority of China's Naxi population, numbering just under 290000, lives in Yunnan, and of this group, more than half reside in the Lijiang Naxi Autonomous County; the rest reside in Zhongdian, Ninglang, Yongsheng, and Deqin ...Identity and schooling among the Naxi: becoming Chinese with Naxi identity , Haibo Yu, Rowman & Littlefield, 2010, ISBN 978-0-7391-3290-6, ... goods such as tea and salt into Tibet and India, while horses, furs, and other products were brought out ...

 इन्हें भी देखें 
 युन्नान प्रान्त
 नाशी लोग

 सन्दर्भ 

श्रेणी:युन्नान
श्रेणी:युन्नान के शहर
श्रेणी:चीन के शहर
फुलझड़ी

thumb|230px|दुनिया भर में बच्चों को फुलझड़ियाँ पसंद होती हैं
फुलझड़ी हाथ में पकड़ने वाली एक आतिशबाज़ी होती है जो धीरे-धीरे जलती हुई आकर्षक चिंगारियों की बौछार करती है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। पटाख़ों और उस जैसी अन्य विस्फोटक या तेज़ी से हिलने वाली आतिशबाज़ियों की तुलना में इन्हें बच्चों के खेलने के लिए अधिक सुरक्षित माना जाता है इसलिए बच्चों में यह बहुत लोकप्रीय हैं। फिर भी फुलझड़ियाँ १८०० सेंटीग्रेड के आसपास के तापमान पर जलतीं हैं जो सोना भी पिघला सकता है, इसलिए यह ख़तरनाक होती हैं और इनके साथ खेलते हुए बच्चों पर कड़ी निगरानी रखने की आवश्यकता है।Child Safe: A Practical Guide for Preventing Childhood Injuries , Mark A. Brandenburg, Three Rivers Press, 2000, ISBN 978-0-609-80412-4, ... Sparklers are often lit and then handed off to children, who hold them as they light up the night. They seem harmless enough, but sparklers can be quite dangerous ...

 अन्य भाषाओँ में 
'फुलझड़ी' को अंग्रेज़ी में 'स्पार्कलर' (sparkler) और फ़ारसी में 'फ़शफ़शा' () कहते हैं।

 इन्हें भी देखें 
 आतिशबाज़ी
 दिवाली

 सन्दर्भ 

श्रेणी:आतिशबाज़ियाँ
मिर्ज़ा मुहम्मद रफ़ी सौदा

thumb|170px|मिर्ज़ा मुहम्मद रफ़ी सौदा
thumb|230px|सन् १८७२ में छपा सौदा की कुल्लियात का अंग्रेज़ी अनुवाद
मिर्ज़ा मुहम्मद रफ़ी 'सौदा' (उर्दू: , १७१३–१७८१) देहली के एक प्रसिद्ध शायर थे। वे अपनी ग़ज़लों और क़सीदों के लिए जाने जाते हैं। ये मीर के समकालीन थे इसलिए इनकी तुलना भी अक्सर मीर से होती है। मीर जहाँ ग़ज़लों के लिए आधुनिक उर्दू के उस्ताद माने गए हैं (ख़ासकर दिल्ली-लखनऊ के इलाक़े में), सौदा को ग़ज़लों में वो स्थान नहीं मिल पाया{cite book|first=अयोध्याप्रसाद|title=शेरओ सुख़न|last=गोयलीय|page=102} । हाँलांकि सौदा ने मसनवी, क़सीदे, मर्सिया तर्जीहबन्द, मुख़म्मस, रुबाई, क़ता और हिजो तक लिखा है।

 जीवनी 
सौदा का जन्म वर्ष पक्का नहीं है लेकिन कुछ तज़किरों में ११२५ हिजरी (यानि १७१३-१७१४ ईसवी) बताया गया है। वे दिल्ली में पैदा और बड़े हुए और मुहम्मद शाह के ज़माने में जिए। धर्म के नज़रिए से उनका परिवार शिया था। उनके पहले उस्ताद सुलयमान क़ुली ख़ान 'विदाद' थे। शाह हातिम भी उनके उस्ताद रहे क्योंकि अपने छात्रों की सूची में उन्होंने सौदा का नाम शामिल किया था। मुग़ल बादशाह शाह आलम सौदा के शागिर्द बने और अपनी रचनाओं में ग़लतियाँ ठीक करवाने के लिए सौदा को दिया करते थे। सौदा मीर तकी 'मीर' के समकालीन थे। ६० या ६६ की आयु में वे दिल्ली छोड़ नवाब बंगश के साथ फ़र्रूख़ाबाद आ बसे और फिर अवध के नवाब के साथ फैज़ाबाद आ गए। जब लखनऊ अवध रियासत की राजधानी बन गया तो वे नवाब शुजाउद्दौला के साथ लखनऊ आ गए। ७० की आयु के आसपास उनका लखनऊ में ही देहांत हुआ।

 कृतियाँ 
सौदा को क़सीदों और तंज़ के सबसे अच्छे शायरों में गिना जाता है। शुरू में वे फ़ारसी में ही लिखा करते थे लेकिन अपने उस्ताद ख़ान-ए-आरज़ू का कहा मानकर उर्दू में भी लिखने लगे। १८७२ में उनकी कुल्लियात को बंगाल रिसाले के मेजर हेनरी कोर्ट (Major Henry Court) ने अंग्रेज़ी में अनुवाद किया। उनके कुछ चुने शेर इस प्रकार हैं:

१.

२.

३.

४.

५.

 इन्हें भी देखें 
 तंज़
 क़सीदा
 शायरी
 शायर

 सन्दर्भ 

श्रेणी:शायर
श्रेणी:उर्दू शायर
कुल्लियात

thumb|230px|सन् १८७२ में छपा मिर्ज़ा सौदा की कुल्लियात का अंग्रेज़ी अनुवाद
कुल्लियात (उर्दू: ) शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।

पुराने ज़माने में कभी-कभी यह शब्द शायरी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।A History of Medicine: Byzantine and Islamic medicine , Plinio Prioreschi, Horatius press, 2001, ISBN 978-1-888456-04-2, ... The word Colliget has no relation to the Latin colligere ('to gather together,' ; 'to collect'); it is simply a corruption of kulliyat, which means here 'generalities', that is, generalities of medicine ...

 इन्हें भी देखें 
 दीवान (शायरी)
 शायरी

 सन्दर्भ 

श्रेणी:शायरी
अनार (आतिशबाज़ी)

''अगर आप इस नाम के फल पर जानकारी ढूंढ रहे हैं तो अनार का लेख देखिये
thumb|230px|एक चलता हुआ अनार
thumb|230px|एक शंकुनुमा (कोन) अनार
अनार एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है।Hanklyn-janklin, Nigel B. Hankin, India Presearch Press, 2003, ISBN 978-81-87943-04-4, ... anar is an ornamental firework burning in the form of a fountain ... भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा।A dictionary of Urdu, classical Hindi, and English, John Thompson Platts, H. Milford, 1884, ... a kind of firework (shaped like a pomegranate) ... आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।

 सांस्कृतिक महत्त्व 
अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुःख की चिंगारियों को देखकर अनार की चिंगारियों को ईर्ष्या हुई'।Selections from the Kulliyat, or, Complete works of Mirza Rafi-oos-Sauda, Mirzā Muḥammad Rafiʻ Saudā, Henry Court (Major), Printed by J. Elston, "Station Press,", 1872, ... the sparks of the anar firework looked on with jealousy at the sparks of grief issuing from the hearts of the mourners ...

 ख़तरे 
कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।Fireworks cast a shadow on India's festival of lights, Dinesh Mohan & Mathew Varghese, World Health Forum, Vol 11, 1990,  ... a single type of ﬁrework, the anar. (fountain), was responsible for 68% of burns cases, the cone anar alone accounting for 65% of these ...

 अन्य भाषाओँ में 
'अनार' को अंग्रेज़ी में 'पॉमेग्रैनॅट फ़ायरक्रैकर' (pomegranate firecracker), 'फ़ाउन्टन' (fountain) और 'जर्ब' (gerb) में अनुवादित किया गया है।

 इन्हें भी देखें 
 आतिशबाज़ी
 दिवाली

 सन्दर्भ 

श्रेणी:आतिशबाज़ियाँ
नाशी लोग

thumb|230px|लिजिआंग (युन्नान) के पास एक गाँव में नाशी स्त्री
नाशी (चीनी भाषा: 纳西族, अंग्रेज़ी: Nakhi) दक्षिणी चीन में हिमालय के छोटे पहाड़ों में बसने वाली एक जाति है। यह युन्नान प्रान्त के उत्तर-पश्चिमी भाग और सिचुआन प्रान्त के दक्षिण-पश्चिमी भाग में रहते हैं। युन्नान का लिजिआंग विभाग ख़ासकर इस समुदाय से सम्बंधित है। सन् २००० में इनकी आबादी लगभग ३ लाख अनुमानित की गई थी। माना जाता है कि नाशियों के पूर्वज तिब्बत से आये थे और ज़मानों से यह चीन के तिब्बत और भारत के व्यापार में अहम भूमिका निभाते आ रहे हैं। नाशी लोग तिब्बती-बर्मी भाषा-परिवार की नाशी भाषा बोलते हैं। यह समुदाय मोसुओ समुदाय से बहुत मिलता-जुलता है, हालांकि मोसुओ लोग अभी भी अपनी तिब्बतियों से मिलती हुई पहचान बनाए हुए हैं जबकि नाशी लोगों के चीनी सभ्यता के कुछ पहलुओं को अपना लिया है।Dictionary of Languages: The Definitive Reference to More Than 400 Languages, Andrew Dalby, Columbia University Press, 2004, ISBN 978-0-231-11569-8, ... The majority of China's Naxi population, numbering just under 290000, lives in Yunnan, and of this group, more than half reside in the Lijiang Naxi Autonomous County; the rest reside in Zhongdian, Ninglang, Yongsheng, and Deqin ...

 धर्म और प्रथाएँ 
नाशी लोगों का अपना 'दोंगबा' (Dongba) नामक धर्म है। नाशी भाषा में इस शब्द का अर्थ 'बुद्धिमान पुरुष' है। इसकी शुरुआत तिब्बत से आए हुए एक दोंगबा शीलो नामक साधू से हुई मानी जाती है जो आज से लगभग ९०० साल पहले बाईशुईताई शहर के क़रीब एक गुफ़ा में रहते थे। इस धर्म में तिब्बत के प्राचीन बोन धर्म के बहुत से तत्व मिलते हैं।

नाशी लोगों में हिन्दुओं और बौद्धों की तरह मृतों का अग्निदाह करने का रिवाज है।

 इन्हें भी देखें 
 लिजिआंग (युन्नान)
 युन्नान
 सिचुआन
 तिब्बती-बर्मी भाषाएँ

 सन्दर्भ 

श्रेणी:चीन की जातियाँ
श्रेणी:एशिया की मानव जातियाँ
श्रेणी:युन्नान
श्रेणी:सिचुआन
नाशी भाषा

thumb|240px|गेबा लिपि में लिखी नाशी
नाशी भाषा (अंग्रेज़ी: Naxi या Nakhi), जिसे लोमी, मोसो और मोसू भी कहा जाता है, दक्षिणी चीन में बसने वाले नाशी लोगों द्वारा बोली जाने वाली तिब्बती-बर्मी भाषा या भाषाओँ का समूह है। सन् २०१० में नाशी बोलने वालों की आबादी लगभग ३ लाख अनुमानित की गई थी।Dictionary of Languages: The Definitive Reference to More Than 400 Languages, Andrew Dalby, Columbia University Press, 2004, ISBN 978-0-231-11569-8, ... The majority of China's Naxi population, numbering just under 290000, lives in Yunnan, and of this group, more than half reside in the Lijiang Naxi Autonomous County; the rest reside in Zhongdian, Ninglang, Yongsheng, and Deqin ... तिब्बती-बर्मी परिवार में यह लोलो-बर्मी उपशाखा की सदस्य हैं और इन्हें यी लोगों की नोसू भाषा और बर्मी भाषा के क़रीब माना जाता है।

 शाखाएँ 
दो प्रकार की नाशी भाषाएँ परिभाषित की गई हैं। पश्चिमी नाशी भाषा में काफ़ी मानकीकरण हुआ है जबकि पूर्वी नाशी में बहुत सी उपभाषाएँ हैं जिनके बोलने वाले एक-दूसरे को समझ नहीं सकते।

 लिपि 
नाशी को उसकी अपनी नाशी लिपि और एक अन्य गेबा (Geba) नामक लिपि में लिखा जाता है। गेबा एक सच्ची वर्णमाला न हो कर के एक शब्दांश-माला है जिसका प्रयोग अक्सर धार्मिक मन्त्रों को लिखने के लिए किया जाता है।

 इन्हें भी देखें 
 नाशी लोग
 नोसू भाषा
 तिब्बती-बर्मी भाषाएँ
 बर्मी भाषा

 सन्दर्भ 

श्रेणी:तिब्बती-बर्मी भाषाएँ
श्रेणी:चीन की भाषाएँ
अभिकलित्र कार्यक्रम

अभिकलित्र कार्यक्रम (कंप्यूटर प्रोग्राम) वह निर्देश या कई निर्देशों का समूह होता है जिनका प्रयोंग अभिकलित्र से किसी निश्चित समय पर कोई कार्य सम्पन्न कराने के लिये किया जाता है। इसे सॉफ्टवेयर प्रोग्राम या केवल प्रोग्राम या फिर स्रोत कोड भी कहते हैं। प्रोग्राम का प्रयोग माइक्रोप्रोसेसर में किसी सूचना को
क्रियान्वित करने के लिये किया जाता है। ताकि प्रोसेसर उपयोक्ता की आवश्यकता के अनुसार कार्य कर
सके। इसका निर्माण कार्यक्रम भाषा (प्रोग्रामिंग लैंगुएज) जैसे की सी++ आदि में किया जाता है। 
 परिभाषा 
जिस प्रकार से किसी भाषा का प्रयोग करके किसी अन्य व्यक्ति को किसी तरह का निर्देश दिया जा सकता है उसी तरह कार्यक्रम भाषा का प्रयोग करके अभिकलित्र को किसी तरह के कार्य करने का निर्देश दिया जा सकता है। सभी कार्यक्रम भाषाओं का एक निश्चित प्रारूप होता है, जिसके अनुसार ही उसमें स्रोत संकेत का निर्माण किया जाता है। इस प्रारूप में किसी भी प्रकार का परिवर्तन करने पर वह स्रोत संकेत निश्चित परिणाम नहीं दे सकता है।
 वर्गीकरण 
कार्यक्रम भाषाओं का वर्गीकरण मुख्यतः दो समूहों में किया गया है - १ निम्न स्तरिय भाषा और २. उच्च स्तरीय भाषा।
 निम्न स्तरीय भाषाएं 
इस समूह में उन कार्यक्रम भाषाओं को शामिल किया जाता है, जो प्रोसेसर तक निदेशों को प्रेषित करने के लिये या तो किसी भी अनुवादक का प्रयोग नहीं करती हैं या फिर केवल असेंबलर का प्रयोग करती हैं।

निम स्तरीय भाषाओं में लिखा गया कोड मूल रूप में ही क्रियान्यित होने के लिये पूर्णत: उपयुक्त होता है। साथ ही साथ कम से कम स्मृति ग्रहण करता है और क्रियान्वयन में न्यूनतम समय लेता है। इनका क्रियान्ययन जितना सरल है। इन्हें प्रयोग करना उतना ही कठिन है क्योंकि निम्न स्तरीय भाषाओं का प्रयोग करने वाले के लिए अभिकलित्र उपकरणों से संबंधित कार्यों में पूर्णतः दक्ष होना आवश्यक है।
साथ ही साथ इस भाषा में स्रोत संकेत का निर्माण करने में समय भी अधिक लगता है। इसलिए निम स्तरीय भाषायें छोटे कार्यक्रम के लिये तो उपयुक्त हो सकती हैं, परन्तु बड़े कार्यक्रम का निर्माण करने के लिये इनका प्रयोग करना अत्यन्त कठिन होता है। निम्न स्तरीय भाषाओं को दो वर्गों में विभाजित किया गया है: मशीन स्तरीय भाषा तथा असेम्बली भाषायें।

 कार्यक्रम निर्माण के चरण 
अभिकलित्र कार्यक्रम बनाने की प्रक्रिया कई चरणों में सम्पन्न होती है।
 सबसे पहले स्रोत संकेत लिखा जाता है।
 उसके बाद उस संकेत की जाँच होती है।
 जाँच के बाद कोड की डिबगिंग की जाती है।
 अंत में उसे क्रियान्वित किया जाता है।

 बाहरी कड़ियाँ 

श्रेणी:अभिकलित्र